স্ত্রী (২০১৮-এর চলচ্চিত্র)

স্ত্রী হলো ২০১৮ সালে মুক্তিপ্রাপ্ত ভারতীয় হিন্দি ভাষার একটি কমেডি হরর চলচ্চিত্র। যেটি পরিচালনা করেছেন অমর কৌশিক, রচনা করেছেন রাজ নিদিমরু রাজ ও ডিকে কৃষ্ণা ডি.কে এবং প্রযোজনা করেছেন দীনেশ ভিজান, রাজ নিদিমরু ও কৃষ্ণা ডি.কে। স্ত্রী চলচ্চিত্রের কাহিনী তিরুপতি, অন্ধ্রপ্রদেশ এর নালে বা ঘটনার উপর ভিত্তি করে নির্মাণ করা হয়েছে। ১৯৮০-৯০ এর দশকে তেলুগুর তিরুপতি গ্রামের প্রতি মুখ্য দরজায় "ও স্ত্রী রেপু রা" (ও নারী, কাল এসো) কথাটি লিখা থাকতো। স্ত্রী তে শ্রদ্ধা কাপুর, রাজকুমার রাও ছাড়াও পঙ্কজ ত্রিপাঠী, অপারশক্তি খুরানা ও অভিষেক বন্দ্যোপাধ্যায় পার্শ্ব চরিত্রে অভিনয় করেছেন।

স্ত্রী প্রেক্ষাগৃহে ৩১ অক্টোবর ২০১৮ সালে মুক্তি পায়। এ চলচ্চিত্রটি সমালোচকদের প্রশংসা লাভ করে এবং পরিচালকের পরিচালনা প্রশংসা লাভ করে। কিন্তু অনেক সমালোচক এ চলচ্চিত্রের ব্যাপ্তি নিয়ে সমালোচনা করে। ২৩-২৪ কোটি বাজেটের চলচ্চিত্রটি ১৮০ কোটি (US$২৫ মিলিয়ন) আয় করে। স্ত্রী ব্যবসায়িক ভাবে সফলতা লাভ করে।

 প্রেক্ষপট 
চন্দেরি শহরে স্থানীয়রা বিশ্বাস করে একটি কাহিনীতে—“স্ত্রী” নামের এক আত্মার গল্পে। বলা হয়, এই নারী-আত্মা বছরে একবার চারদিনের উৎসবে পুরুষদের অপহরণ করে নিয়ে যায়, আর রেখে যায় শুধু তাদের পোশাক। নিজেদের সুরক্ষার জন্য শহরের মানুষ ঘরের দেওয়ালে লেখে— “ও স্ত্রী, কাল আসনা” এবং রাত ১০টার পর পুরুষরা বাইরে যাওয়া থেকে বিরত থাকে।

ভিকি, একজন লেডিস টেইলার, এক রহস্যময়ীর সঙ্গে দেখা করে, যে তাকে একটি লেহেঙ্গা সেলাই করতে বলে। ভিকি তার প্রতি আকৃষ্ট হয়ে পড়ে, কিন্তু তার বন্ধু বিট্টু সন্দেহ করতে শুরু করে কারণ মেয়েটি বারবার অদৃশ্য হয়ে যায় এবং শহরে তার উপস্থিতি খুব সীমিত। তাদের বন্ধু জানা স্ত্রী-র দ্বারা অপহৃত হলে ভিকিও সন্দিগ্ধ হয়। বিট্টু আর স্থানীয় গ্রন্থাগারিক রুদ্রর সাথে মিলে ভিকি কাহিনী অনুসন্ধান শুরু করে। তারা একটি আংশিকভাবে পুড়ে যাওয়া বই খুঁজে পায়, নাম চন্দেরি পুরাণ। তাতে লেখা ছিল, স্ত্রী একসময় এক সুন্দরী নর্তকী ছিল, যে সত্যিকারের ভালোবেসেছিল এক পুরুষকে, কিন্তু বিয়ের আগেই শহরের পুরুষেরা তাকে হত্যা করে। ধারণা করা হয়, তার আত্মা কাছের এক দুর্গে অবস্থান করে।

ভিকিরা সেখানে যায় এবং স্ত্রী-র সম্মুখীন হয়। ভিকি প্রায় মুগ্ধ হয়ে যাচ্ছিল, কিন্তু সেই রহস্যময়ী নারী স্ত্রীকে প্রতিহত করে। তিনি জানান, স্ত্রী তার কাছের কাউকে কেড়ে নিয়েছে এবং বহু বছর ধরে তিনি তাকে থামানোর চেষ্টা করছেন।

তারা জানা-কে উদ্ধার করে বাড়ি ফেরে, কিন্তু শীঘ্রই লক্ষ্য করে তার অস্বাভাবিক আচরণ—সে ঘরের দেওয়ালের সুরক্ষামূলক লেখাগুলো মুছে দেয়, ফলে আরও অপহরণ ঘটে। তখন তারা বইয়ের লেখক শাস্ত্রীর কাছে যায়। শাস্ত্রী ভবিষ্যদ্বাণী করেন—একজন পুরুষ, যিনি শিমুল (ওক) গাছের নিচে জন্মেছেন এবং যার মা ছিলেন এক নর্তকী, তিনিই স্ত্রীকে পরাজিত করবেন। রুদ্র জানায়, ভিকি-ই এই ভবিষ্যদ্বাণীর সাথে মেলে। ভিকি তার বাবার কাছ থেকে সত্য নিশ্চিত করে এবং নিজের নিয়তি মেনে নেয়ার সিদ্ধান্ত নেয়।

তারা স্ত্রীকে ফাঁদে ফেলতে একটি পরিকল্পনা করে। স্ত্রী ভিকিকে টেনে নিয়ে তার গুহায় যায়, যেখানে ভিকি বুঝতে পারে—স্ত্রী কেবল ভালোবাসা আর সম্মান চায়। তখন সেই নারী ভিকিকে পরামর্শ দেয় স্ত্রী-র বেণী কেটে ফেলতে, কারণ সেটিই তার শক্তির উৎস। ভিকি তা-ই করে এবং স্ত্রী অদৃশ্য হয়ে যায়।

পরদিন শহরে তারা বীরের সম্মান পায়। ভিকি সেই নারীর কাছ থেকে বিদায় নেয়, তখনো জানে না তার নাম। নারীটি বাসে ওঠে এবং দেখা যায়—সে স্ত্রী-র বেণী নিজের সাথে জুড়ে অদৃশ্য হয়ে যায়, ইঙ্গিত দেয় যে, হয়তো সে স্ত্রী-র ক্ষমতা অর্জন করতে চাইছে।

এক বছর পর স্ত্রী আবার চন্দেরি শহরে ফিরে আসে। কিন্তু এবার দেখে, তার সম্মানে শহরে একটি মূর্তি স্থাপন করা হয়েছে এবং তাতে লেখা আছে— “ও স্ত্রী, রক্ষা করো”। এটা দেখে স্ত্রী শান্তভাবে শহর ছেড়ে চলে যায়।

 অভিনয়ে 
 রাজকুমার রাও - ভিকি, নারীদের পোশাক সেলাই করা দর্জি
 শ্রদ্ধা কাপুর - নাম না জানা নারী
 পঙ্কজ ত্রিপাঠী - রুদ্র, একজন গবেষক
 অপারশক্তি খুরানা - বিট্টু, ভিকি'র বন্ধু
 অভিষেক বন্দ্যোপাধ্যায় - জানা, ভিকি'র বন্ধু
 ফ্লোরা সাইনি - স্ত্রী
 বিজয় রাজ - শাস্ত্রী
 আকাশ দাভাড়ে - নরেন্দ্র
 অতুল শ্রীভাস্তাব - ভিকি'র বাবা
 রামাকৃষ্ণা ধাকাড় - দর্জি সহকারী
 নোরা ফাতেহি - বিশেষ উপস্থিতি "কামারিয়া" গানে
 কৃতি স্যানন - বিশেষ উপস্থিতি "আও কাভি হাভেলি পে" গানে

 সাউন্ডট্র্যাক 

স্ত্রী চলচ্চিত্রের সঙ্গীতায়োজন করেছেন সচিন-জিগর যুগল। এবং গীতি লিখেছেন ভায়ু, বাদশাহ, জিগার সারিয়া।

দ্য হিন্দুর ভিপিন নাইয়র এটিকে ২.৫/৫ দিয়েছেন এবং বলেন "এটি মনোরঞ্জক হলেও প্রায় একরকম"।

 মুক্তি 
স্ত্রী'র ট্রেইলার ২৬ জুলাই, ২০১৮-এ প্রকাশ পায়। চলচ্চিত্রটি বিশ্বব্যাপী ৩১ আগস্ট, ২০১৮ সালে মুক্তি পায়। স্ত্রী ভারতে প্রথম দিনে ৬.৮৩ কোটি আয় করে। প্রথম উইকেন্ডে ভারতে ৩২.২৭ কোটি আয় করে, যা চলচ্চিত্রটির বাজেট ২৩ কোটি অতিক্রম করে। এই চলচ্চিত্রটি এক সপ্তাহে ৬০.৩৯ কোটির মতো আয় করে যেটি মোট ১০৮ কোটিতে (US$ ১৫ মিলিয়ন) গিয়ে শেষ হয়। স্ত্রী চলচ্চিত্রটি ব্যবসায়িক সাফল্য লাভ করে।

 সিক্যুয়েল 

২০২৪ সালের ১৫ আগস্ট স্ত্রী ২ নামে চলচ্চিত্রটির সিক্যুয়েল প্রেক্ষাগৃহে মুক্তি পায়।

 তথ্যসূত্র 

বহিঃসংযোগ


বিষয়শ্রেণী:২০১৮-এর চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় হাস্যরসাত্মক লোমহর্ষক চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে স্ক্রিন পুরস্কার বিজয়ী
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:মধ্যপ্রদেশে ধারণকৃত চলচ্চিত্র
বিষয়শ্রেণী:শহুরে কিংবদন্তি অবলম্বনে চলচ্চিত্র
বিষয়শ্রেণী:নিখোঁজ ব্যক্তি সম্পর্কে চলচ্চিত্র
বিষয়শ্রেণী:মধ্যপ্রদেশের পটভূমিতে চলচ্চিত্র
বিষয়শ্রেণী:ম্যাডক সুপারন্যাচারাল ইউনিভার্স